b'\n_START_ARTICLE_\nTeja\n_START_PARAGRAPH_\nTeja (k. 552) oli ostrogoottien viimeinen kuningas Italiassa. Taginaen taistelun j\xc3\xa4lkeen ostrogootit valitsivat taistelussa kuolleen kuningas Totilan l\xc3\xa4himm\xc3\xa4n miehen Tejan uudeksi kuninkaakseen. H\xc3\xa4nen johdollaan gootit yrittiv\xc3\xa4t asettua Campaniaan, mutta joutuivat taistelemaan ylivoimaista Bysantin armeijaa vastaan l\xc3\xa4hell\xc3\xa4 Vesuviusta._NEWLINE_Ostrogootit k\xc3\xa4rsiv\xc3\xa4t tappion Narseksen johtamille Bysantin joukoille Mons Lactariuksen taistelussa, ja Teja kaatui taistelussa. Goottien henkiinj\xc3\xa4\xc3\xa4neiden sallittiin poistua Italiasta rauhassa.'